শ্রীলঙ্কার নিশান, ভূষণ ও পদক

শ্রীলঙ্কা প্রজাতান্ত্রিক সমাজবাদী জনরাজ্যে ব্যক্তিগত সাহসিকতা, কৃতিত্ব বা সেবার স্বীকৃতিস্বরূপ জাতীয় সম্মাননা প্রদান করা হয়। জাতীয় সম্মাননাগুলো বিভিন্ন ধরনের পুরস্কার নিয়ে গঠিত:

* **জাতীয় সম্মাননা** হলো বেসামরিক পুরস্কার ও ভূষণ, যা জাতির সেবায় অবদান, সাহসিকতা, বৈজ্ঞানিক সাফল্য, শিল্প, সংস্কৃতি ও নাট্যকলা ক্ষেত্রে কৃতিত্বের জন্য প্রদান করা হয়।
* **[[রাষ্ট্রীয় ভূষণ]]** সাধারণত নির্দিষ্ট কোনো কৃতকর্মের স্বীকৃতিস্বরূপ প্রদান করা হয়;
** সামরিক ভূষণ
* **[[পদক]]** কোনো নির্দিষ্ট অভিযান বা থিয়েটারে সেবা, দীর্ঘ ও মূল্যবান সেবা, এবং উত্তম আচরণের স্বীকৃতিস্বরূপ প্রদান করা হয়।
** সামরিক পদক
** পুলিশ পদক

এই পুরস্কারসমূহ শ্রীলঙ্কার রাষ্ট্রপতি কর্তৃক শ্রীলঙ্কা সরকারের পক্ষে প্রদান করা হয়, এবং সম্মাননাগুলোর প্রশাসনিক দায়িত্বে থাকে রাষ্ট্রপতির দপ্তর।

## ইতিহাস
সিংহল রাজারা তাঁদের অনুগত প্রজাদের উপাধি ও সম্মানসূচক নিদর্শন প্রদান করতেন। শেষ স্বদেশীয় রাজ্য, ক্যান্ডি রাজ্য, বহু প্রাচীনকাল থেকেই চালু থাকা একটি প্রতিষ্ঠিত সম্মাননা ব্যবস্থা বজায় রেখেছিল। উনবিংশ শতাব্দীর শেষভাগে ব্রিটিশরা দ্বীপটির জন্য নিজেদের সম্মাননা ব্যবস্থা প্রতিষ্ঠা করে, যেখানে স্থানীয় উপাধি ও সাম্রাজ্যিক সম্মাননা অন্তর্ভুক্ত ছিল। ১৯৭২ সাল পর্যন্ত সিলনে ব্রিটিশ সম্মাননা ব্যবস্থা কার্যকর ছিল এবং এর সঙ্গে বেশ কয়েকটি দেশীয় উপাধিও প্রচলিত ছিল; তবে ১৯৫৬ সালের পর এসব সম্মাননার জন্য আর কোনো মনোনয়ন করা হয়নি এবং শ্রীলঙ্কা জনরাজ্য হওয়ার পর এগুলো স্বয়ংক্রিয়ভাবে বাতিল হয়ে যায়।

শ্রীলঙ্কার আধুনিক জাতীয় সম্মাননা ব্যবস্থা ২রা মার্চ ১৯৮৬ তারিখে জারি করা ব্যতিক্রমী গেজেট নং ৩৮৭/৩-এর মাধ্যমে গঠিত হয়, যা শিরোনাম, ভূষণ ও পদকের একটি স্বতন্ত্র দেশীয় সম্মাননা ব্যবস্থা প্রতিষ্ঠা করে। এসব সম্মাননা শ্রীলঙ্কান নাগরিক বা শ্রীলঙ্কার সঙ্গে সংশ্লিষ্ট অন্য ব্যক্তিদের কৃতিত্ব বা সেবার স্বীকৃতিস্বরূপ প্রদান করা হয়। পরবর্তীতে ১২ই সেপ্টেম্বর ১৯৯০ তারিখের সরকারি গেজেট নং ৬২৭/৮, ২০শে মার্চ ১৯৯৫ তারিখের সরকারি গেজেট নং ৮৬৩/৪ এবং ৮ই ফেব্রুয়ারি ২০০৮ তারিখের সরকারি গেজেট নং ১৫৩৫/১২-এর মাধ্যমে সংশোধনী আনা হয়। এসব পুরস্কারের অনেকগুলোই খেতাবসার।

## নির্বাচন ও পুরস্কার প্রদান
জাতীয় সম্মাননার জন্য মনোনয়ন দেন মন্ত্রিসভার সদস্য ও প্রাদেশিক গভর্নররা। রাষ্ট্রপতির মনোনীত এবং প্রধানমন্ত্রীর সচিবের সভাপতিত্বে গঠিত একটি নির্বাচন কমিটি এই মনোনয়নগুলো পর্যালোচনা করে। এরপর রাষ্ট্রপতির সচিব কর্তৃক নির্বাচিত একদল পণ্ডিত এই তালিকা পুনরায় পর্যালোচনা করে এবং রাষ্ট্রপতির দ্বারা প্রদানযোগ্য পুরস্কারের জন্য প্রাপকদের নির্বাচন করে।

প্রাপকদের নাম আনুষ্ঠানিকভাবে গেজেটে প্রকাশ করা হয়, এরপর রাষ্ট্রপতি একটি বিশেষ অনুষ্ঠানে পুরস্কার প্রদান করেন। এই অনুষ্ঠান জাতীয় স্বাধীনতা দিবস, জাতীয় বীর দিবস অথবা শ্রীলঙ্কান নন এমন সম্মানপ্রাপ্তদের সম্মাননা অনুষ্ঠানের সঙ্গে অনুষ্ঠিত হতে পারে।

## বেসামরিক সম্মাননা
নিচে ক্রমানুসারে ব্যবহৃত উপাধিসমূহ দেওয়া হল:
### জাতির সেবার জন্য
#### শ্রীলঙ্কাভিমান্য
শ্রীলঙ্কাভিমান্য প্রদান করা হয় **"যাঁরা জাতির জন্য ব্যতিক্রমীভাবে অসামান্য ও সর্বোচ্চ মর্যাদাসম্পন্ন সেবা প্রদান করেছেন"** তাঁদেরকে। এক সময়ে কেবল পাঁচজন শ্রীলঙ্কান এই সম্মান ধারণ করতে পারেন এবং এটি মরণোত্তরও প্রদান করা যায়।

#### দেশমান্য
দেশমান্য শ্রীলঙ্কার দ্বিতীয় সর্বোচ্চ জাতীয় সম্মাননা, যা শ্রীলঙ্কা সরকার কর্তৃক **"অত্যন্ত প্রশংসনীয় সেবার জন্য"** প্রদান করা হয়।

#### দেশবন্ধু
দেশবন্ধু শ্রীলঙ্কার তৃতীয় সর্বোচ্চ জাতীয় সম্মাননা। এটি **"প্রশংসনীয় সেবার জন্য"** প্রদান করা হয়।

#### শ্রীলঙ্কা শিখামণি
শ্রীলঙ্কা শিখামণি একটি জাতীয় সম্মাননা, যা **"জাতির সেবার জন্য"** প্রদান করা হয়।

#### শ্রীলঙ্কা তিলক
শ্রীলঙ্কা তিলক (অর্থাৎ, শ্রীলঙ্কার কপালে বীর অলংকার) একটি উপাধিবিহীন জাতীয় সম্মাননা, যা **"জাতির সেবার জন্য"** প্রদান করা হয়।

### সাহসিকতার জন্য
#### বীর চূড়ামণি
বীর চূড়ামণি একটি জাতীয় সম্মাননা, যা **"সর্বোচ্চ স্তরের সাহসিক কাজের জন্য"** প্রদান করা হয়। এর স্থান দেশবন্ধুর নিচে।

#### বীর প্রতাপ
বীর প্রতাপ একটি উপাধিবিহীন জাতীয় সম্মাননা, যা **"সর্বোচ্চ স্তরের সাহসিক কাজের জন্য"** প্রদান করা হয়। বীর প্রতাপের স্থান শ্রীলঙ্কা তিলকের নিচে।

### বৈজ্ঞানিক সাফল্যের জন্য
#### বিদ্যাজ্যোতি
বিদ্যাজ্যোতি একটি জাতীয় সম্মাননা, যা **"অসামান্য বৈজ্ঞানিক ও প্রযুক্তিগত সাফল্যের জন্য"** প্রদান করা হয়। এটি শ্রীলঙ্কায় বিজ্ঞানের ক্ষেত্রে সর্বোচ্চ জাতীয় সম্মাননা, যা নির্বাচিত ক্ষেত্রে নিবেদিত কর্মের মাধ্যমে দেশের উন্নয়নে অসামান্য অবদানের স্বীকৃতিস্বরূপ প্রদান করা হয়। এটি সাধারণত প্রাপকের নামের আগে উপাধি বা উপসর্গ হিসেবে ব্যবহৃত হয়। বিদ্যাজ্যোতির স্থান বীর চূড়ামণির নিচে।

#### বিদ্যানিধি
বিদ্যানিধি একটি জাতীয় সম্মাননা, যা **"প্রশংসনীয় বৈজ্ঞানিক ও প্রযুক্তিগত সাফল্যের জন্য"** প্রদান করা হয়। এর স্থান শ্রীলঙ্কা শিখামণির নিচে।

### শিল্প, সংস্কৃতি ও নাট্যকলায় কৃতিত্বের জন্য
#### কলাকীর্তি
কলাকীর্তি একটি জাতীয় সম্মাননা, যা **"শিল্প, সংস্কৃতি ও নাট্যকলায় অসাধারণ কৃতিত্ব ও অবদানের জন্য"** প্রদান করা হয়। এটি শ্রীলঙ্কায় শিল্প, সংস্কৃতি ও নাট্যকলার ক্ষেত্রে সর্বোচ্চ জাতীয় সম্মাননা। এটি সাধারণত প্রাপকের নামের আগে উপাধি বা উপসর্গ হিসেবে ব্যবহৃত হয়। কলাকীর্তির স্থান বিদ্যাজ্যোতির নিচে।

#### কলাসূরী
কলাসূরী একটি জাতীয় সম্মাননা, যা **"শিল্পকলার উন্নয়নে বিশেষ অবদানের জন্য"** প্রদান করা হয়। এর স্থান বিদ্যানিধির নিচে।

### অশ্রীলঙ্কানদের জন্য
#### শ্রীলঙ্কামিত্র বিভূষণ
শ্রীলঙ্কামিত্র বিভূষণ অশ্রীলঙ্কানদের জন্য সর্বোচ্চ শ্রীলঙ্কান সম্মাননা, যা শ্রীলঙ্কার সঙ্গে বন্ধুত্বপূর্ণ সম্পর্ক রয়েছে এমন রাষ্ট্রপ্রধান ও সরকারপ্রধানদের জন্য সংরক্ষিত, **"শ্রীলঙ্কার জনগণের প্রতি তাঁদের বন্ধুত্ব ও সংহতির স্বীকৃতিস্বরূপ"** প্রদান করা হয়।

#### শ্রীলঙ্কারত্ন
শ্রীলঙ্কারত্ন একটি শ্রীলঙ্কান সম্মাননা, যা বিদেশি বা অশ্রীলঙ্কান নাগরিকদের **"জাতির প্রতি ব্যতিক্রমী ও অসামান্য সেবার জন্য"** প্রদান করা হয়। এতে একটি প্রশংসাপত্র ও ন’টি “নবরত্ন” খচিত একটি স্বর্ণপদক থাকে, যার ওপর মানেল প্রতীক (দেশের জাতীয় ফুল) অঙ্কিত থাকে।

#### শ্রীলঙ্কারঞ্জন
শ্রীলঙ্কারঞ্জন একটি শ্রীলঙ্কান সম্মাননা, যা বিদেশি বা অশ্রীলঙ্কান নাগরিকদের **"অত্যন্ত প্রশংসনীয় প্রকৃতির বিশিষ্ট সেবার জন্য"** প্রদান করা হয়।

#### শ্রীলঙ্কারম্য
শ্রীলঙ্কারম্য একটি শ্রীলঙ্কান সম্মাননা, যা বিদেশি বা অশ্রীলঙ্কান নাগরিকদের **"বিশিষ্ট সেবার জন্য"** প্রদান করা হয়।

### বিশিষ্ট কৌশল্যাভিমানী
বিশিষ্ট কৌশল্যাভিমানী ২০২৩ সালে প্রতিষ্ঠিত হয়।

### বিশিষ্ট রেপুব্লিকাভিমানী
বিশিষ্ট রেপুব্লিকাভিমানী ২০২৩ সালে প্রতিষ্ঠিত হয়।

### পদমর্যাদাক্রম
# শ্রীলঙ্কাভিমান্য
# দেশমান্য
# দেশবন্ধু
# বীর চূড়ামণি
# বিদ্যাজ্যোতি
# কলাকীর্তি
# শ্রীলঙ্কা শিখামণি
# বিদ্যানিধি
# কলাসূরী
# শ্রীলঙ্কা তিলক
# বীর প্রতাপ
# শ্রীলঙ্কামিত্র বিভূষণ
# শ্রীলঙ্কারত্ন
# শ্রীলঙ্কারঞ্জন
# শ্রীলঙ্কারম্য
# বিশিষ্ট কৌশল্যাভিমানী
# বিশিষ্ট রেপুব্লিকাভিমানী

## সামরিক সম্মাননা
### সাহসিকতা পদক
* পরম বীর বিভূষণ
* বীরোধার বিভূষণ
* বীর বিক্রম বিভূষণ
* রণবিক্রম পদক্কম
* রণশূর পদক্কম

### শ্রীলঙ্কা নিশান
* বিশিষ্ট সেবা বিভূষণ
* কার্যক্ষম সেবা বিভূষণ
* প্রশংসনীয় সেবা বিভূষণ

### যুদ্ধাহত পদক
* উত্তম পূজা প্রণাম পদক্কম
* দেশপুত্র সম্মান

### দীর্ঘ পরিষেবা ও সদাচরণ পদক
* উত্তম সেবা পদক্কম
* শ্রীলঙ্কা আরক্ষ সেবা দীর্ঘ সেবা পদক্কম
* কার্যক্ষম সেবা পদক্কম
* প্রশংসনীয় সেবা পদক্কম
* বিদেশ সেবা পদক্কম

### যুদ্ধকালীন সেবা পদক

* পূর্ব জনহিতৈষী অভিযান পদক্কম
* উত্তর জনহিতৈষী অভিযান পদক্কম
* পূর্ণভূমি পদক্কম
* উত্তর ও পূর্ব সংগ্রামিক পদক্কম
* বডমারচ্চি অভিযান পদক্কম
* রিবিরেস অভিযান পদক্কম

### শান্তিকালীন সেবা পদক
* সেবাভিমানী পদক্কম
* সেবা পদক্কম

### স্মারক পদক

### জাতিসংঘ পদক
জাতিসংঘ শান্তিরক্ষা মিশনে অংশগ্রহণের কারণে জাতিসংঘ পদক প্রদান করা হয়:

### সাবেক ভূষণ ও পদক
#### সিলন অধিরাজ্য (১৯৪৯–১৯৭২)

#### ঔপনিবেশিক (১৯৪৮ পূর্ব)

### পদমর্যাদাক্রম
বিভিন্ন নিশান, ভূষণ এবং পদক প্রতিটি বাহিনীর জন্য তার প্রধান কর্তৃক নির্ধারিত ক্রমে পরিধান করা হয়।

#### শ্রীলঙ্কা সেনাবাহিনী
শ্রীলঙ্কা সেনাবাহিনীর পোশাক নিয়ন্ত্রণে সাজসজ্জা এবং পদক পরার ক্রম নির্ধারণ করা হয়েছে।

## আরও দেখুন
* শ্রীলঙ্কা সশস্ত্রবাহিনীর পুরস্কার ও ভূষণ
* শ্রীলঙ্কা পুলিশের পুরস্কার ও ভূষণ

## পাদটীকা

## তথ্যসূত্র

বিষয়শ্রেণী:শ্রীলঙ্কার পদমর্যাদা, সম্মাননা ও পদক